MPG มีแผนเปิด 10 สาขาใหม่ในปีนี้ เตรียมลุยธุรกิจพลังงาน
MPG มีแผนเปิดสาขา Gizman-Stardust ใหม่ 10 สาขาในปีนี้ เตรียมลงทุนธุรกิจพลังงานในอนาคต
18 มิ.ย. 2558

นางกิตติ์ยาใจ ตรีเอกวิจิตร ประธานกรรมการและประธานกรรมการบริหาร บริษัท แมงป่อง 1989 จำกัด (มหาชน) หรือ MPG เปิดเผยว่า จากแนวทางการบริหารงาน วิสัยทัศน์ รวมถึงประสบการณ์ดำเนินธุรกิจรีเทลมีบทบาทสำคัญในการช่วยต่อยอดธุรกิจ ภายใต้การบริหารของ MPG (แมงป่อง ,กิซแมน (Gizman) และสตาร์ดัส (Stardust)) และยังมีแผนลงทุนในด้านธุรกิจพลังงานในอนาคตอันใกล้นี้ เพื่อการเติบโตอย่างแข็งแกร่ง โดยมีแผนจะเปิด 10 สาขาในปีนี้
ล่าสุดได้ร่วมออกบูธในงาน mai FORUM 2015 มหกรรมรวมพลังคน mai ยกกำลังสอง เพื่อพบปะนักลงทุน ผู้ประกอบการและผู้สนใจแล้วยังจัดเตรียมสินค้าในเครือธุรกิจออกมาโชว์พร้อมสาธิตและทดลองใช้ ไม่ว่าจะเป็นสินค้ากลุ่มแมงป่อง, ไลฟ์สไตล์เทคโนโลยีรวมทั้งนวัตกรรมใหม่ๆ จากกิซแมน (Gizman) และรีเทลน้องใหม่สตาร์ดัส (Stardust) ศูนย์รวมคอสเมติกชั้นนำจากทั่วโลก พร้อมร่วมสนุกกับกิจกรรมตลอดทั้งวันและรับของที่ระลึก ในวันพุธที่ 1 กรกฏาคมนี้